**IZVRŠENJE FINANCIJSKOG PLANA PRORAČUNSKOG KORISNIKA DRŽAVNOG PRORAČUNA ZA 2023.**

**POSEBNI IZVJEŠTAJI**

* **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Nije primjenjivo, SAFU nema zaduživanja po kreditima i zajmovima.

* **IZVJEŠTAJ O KORIŠTENJU SREDSTAVA FONDOVA EUROPSKE UNIJE**

Zakonom o institucionalnom okviru za korištenje fondova Europske unije u Republici Hrvatskoj (Narodne novine, broj 116/21 – dalje u tekstu: Zakon) uspostavljen je institucionalni okvir za korištenje fondova Europske unije (dalje u tekstu: fondovi EU) u financijskom razdoblju 2021. - 2027., koji se odnosi na Koordinacijsko tijelo te programska tijela u sustavima upravljanja i kontrole fondova EU. Temeljem Zakona donesene su:

- Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. (Narodne novine, broj 96/2022),

- Uredba o tijelima u Sustavu upravljanja i kontrole za provedbu programa iz područja konkurentnosti i kohezije za financijskog razdoblje 2021. – 2027. (Narodne novine, broj 96/2022, 35/2024),

- Uredba o tijelima u Sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. (Narodne novine, broj 96/2022).

Ministarstvo regionalnoga razvoja i fondova Europske unije (dalje u tekstu: MRRFEU) u ulozi Upravljačkog tijela pristupilo je raspodjeli sredstava tehničke pomoći Programa Konkurentnost i kohezija 2021. – 2027. (dalje u tekstu: PKK 2021. – 2027.) i Integriranog teritorijalnog programa 2021. – 2027. (dalje u tekstu: ITP 2021. – 2027.). Raspodjela sredstva tehničke pomoći odnosi se na Koordinacijsko tijelo i programska tijela utvrđena Zakonom i prethodno navedenim uredbama. SAFU je kao programsko tijelo korisnik sredstava tehničke pomoći PKK 2021. – 2027. i ITP 2021. – 2027. i to u ulogama Posredničkog tijela razine 2 u odnosu na definirane specifične ciljeve PKK 2021. – 2027. i Posredničkog tijela u odnosu na specifični cilj 1.iii ITP 2021. – 2027..

Vezano uz raspodjelu i korištenje sredstava tehničke pomoći ističe se da je Sporazumom o partnerstvu Republika Hrvatska odabrala oblik doprinosa EU za tehničku pomoć u skladu s člankom 36., stavkom 5. Uredbe (EU) 2021/1060, odnosno oblik financiranja uz primjenu paušalne stope. To znači da Europska komisija sredstva tehničke pomoći Republici Hrvatskoj isplaćuje primjenom postotaka na prihvatljive rashode uključene u svaki zahtjev za plaćanje upućen Europskoj komisiji. Navedeno podrazumijeva da se sredstva tehničke pomoći u financijskom razdoblju 2021. – 2027. ne isplaćuju u okviru zasebnih projekata tehničke pomoći već se temeljem prethodno navedenog vrši raspodjela sredstava tehničke pomoći na razini Upravljačkog tijela. Slijedom navedenog, u okviru Izvještaja o korištenju sredstava fondova Europske unije nije moguće navesti konkretne nazive projekata i izvještajna razdoblja na koje se podaci odnose osim podataka koji su navedeni niže.

Temeljem raspodjele sredstava tehničke pomoći PKK 2021. – 2027. i ITP 2021. – 2027., o kojoj je SAFU obaviješten dopisom MRRFEU-a od 13. srpnja 2023. (KLASA: 911-01/23-14/2, URBROJ: 538-05-7-2-1/172-23-8) SAFU je korisnik sredstava tehničke pomoći, koja su raspodijeljena prema programima i izvorima financiranja, kako je prikazano u nastavku:

|  |  |  |  |
| --- | --- | --- | --- |
| **NAZIV TIJELA** | **PKK 2021. – 2027.** | **IT 2021. – 2027.** | **UKUPNO** |
| **EFRR** | **KF** | **PKK** | **FPT** |
| **SAFU** | **27.199.622** | **7.584.315** | **3.447.214** | **1.831.699** | **40.062.850** |

Ukupno dodijeljena bespovratna sredstva tehničke pomoći iz četiri izvora financiranja iznose 40.062.850 EUR. Prema uputama za prihvatljivost troškova, razdoblje provedbe je predviđeno do kraja 2029. godine. Dodijeljena sredstva tehničke pomoći mogu se koristiti za financiranje poslova vezanih uz provedbu uloge Posredničkog tijela razine 2 za PKK 2021. – 2027. i Posredničkog tijela za ITP 2021. – 2027..

U 2023. SAFU je sva sredstva koristio iz PKK 2021. – 2027. te izvora financiranja Europski fond za regionalni razvoj (EFRR). Utrošena sredstva iskazuju sve prihvatljive troškove sufinancirane iz sredstava tehničke pomoći na način da se svaki trošak koji je nastao u SAFU dijelio u prosječnom omjeru 30% : 70% u korist sredstava tehničke pomoći. Ukupno planirani prihodi na izvoru 56 Fondovi EU iznosili su 8.985.000,00 EUR, a ostvareni prihodi iznose 8.543.307,78 EUR. Rashodi za zaposlene, materijalni rashodi i drugi rashodi su planirani i konačno izvršavani na način da je svaki nastali rashod evidentiran i teretio je stavke tehničke pomoći u gore navedenom omjeru te su ukupno planirani rashodi na izvoru 56 Fondovi EU (izvori 562, 563 i 577) iznosili 8.985.000,00 EUR, a izvršeni su u ukupnom iznosu od 8.543.307,78 EUR, odnosno 95,08%.

U okviru sredstava tehničke pomoći nema mogućnosti dobivanja predujmova, stoga SAFU nema primljenih predujmova po toj osnovi.

* **IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Nije primjenjivo, SAFU nema danih zajmova i potraživanja po istima.

* **IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALINIH OBVEZA PO OSNOVI SUDSKIH SPOROVA**

Na kraju 2023. stanje potraživanja u SAFU iznosi 1.100.893,22 EUR, a odnosi se na prihode uplaćene na račun Državnog proračuna koji se prenose u 2024. i koristit će se za podmirenje rashoda po twinning projekatima čija se provedba nastavlja u narednim godinama.

U nastavku je podatak o stanju potencijalnih obveza po osnovi sudskih sporova.

|  |
| --- |
| **POPIS SUDSKIH SPOROVA U TIJEKU NA DAN 31.12.2023.** |
| **Vrsta spora** | **Procjena financijskog učinka** | **Procijenjeno vrijeme odljeva/priljeva sredstava** |
| Radni spor | 40.667,86 EUR | 2024. |
| Spor proizašao izvršenjem djelatnosti | 20.853,75 EUR | 2024. |
| Spor proizašao izvršenjem djelatnosti | 14.689,20 EUR | 2024. |